Besseggen
Store norske leksikon,Geografi,Norges geografi,Innlandet,Vågå
Besseggen er en skarp fjellkam i østlige Jotunheimen, Vågå kommune, Innlandet fylke, mellom Bessvatnet (1373 meter over havet) og Gjende (984 meter over havet).
Fra det smaleste stedet mellom disse to vannene, Bandet, er det stupbratt nesten 400 meter ned til Gjende. Herfra går en smal, bratt egg mot øst opp på Veslfjellet, 1743 meter over havet, med stup på begge sider.Besseggen er en av de mest benyttede varderutene i norsk høyfjell, og i 2019 gikk 60 000 personer denne turen, noe som er en dobling fra 2011. Turen over Besseggen mellom Gjendesheim og Memurubu tar omtrent syv timer.I Ibsens Peer Gynt kalles Besseggen «Gjendineggen». Kart  Les mer i Store norske leksikon Jotunheimen Vågå Innlandet